รบกวนสอบถามข้อมูลหน่อยค่า อยุ่ๆก้มีอาการวูบๆ ชาๆ ที่อกด้านซ้าย เหมือนติดๆขัด อาการอธิบายยากมากค่ะ แต่รุ้สึกว่าไม่ปกติ บางครั้งรุ้สึกเหมือนมีอะไรทิ่มที่ใต้ราวนม บางครั้งด้านข้าง เลยรบกวนสอบถามหน่อยค่ะว่าเรามีโอกาสจะเปนโรคหัวใจมั้ยคะ และเราสามารถป้องกันไม่ให้เปนโรคหัวใจได้มั้ยคะ ตอนนี้น้ำหนักเยอะค่ะ 95kg สูง 164cm ค่ะ
สวัสดีค่ะ อาการวูบ ชาที่อกซ้าย หายใจติดขัดดังกล่าวมานั้น อาจจะเกิดจากการมีปลายเส้นประสาทที่หน้าอกอักเสบ มักเป็นอาการเจ็บชาๆเหมือนโดนเข็มทิ่มได้ สาเหตุอื่นๆเช่น กล้ามเนื้อหรือกระดูกอ่อนที่อักเสบ อาจเจ็บสัมพันธ์กับท่าทาง การขยับตัว ส่วนสาเหตุโรคหัวใจจากประวัติยังเป็นไปได้น้อย โดยโรคหัวใจมักมีอาการเจ็บเหมือนโดนของหนักทับ ร้าวไปกรามหรือแขน ใจสั่น เหงื่อออก สัมพันธ์กับการออกแรง และมักเกิดในคนที่มีโรคประจำตัวเช่นเบาหวาน ความดัน ไขมันมาก่อน สาเหตุอื่นๆเช่น ปอดอักเสบ เยื่อหุ้มปอดอักเสบ อาจมีอาการไอ หายใจหอบเหนื่อยร่วมด้วยได้เบื้องต้นพักการใช้งานบริเวณดังกล่าว ระวังการกระทบกระแทก งดการออกแรงหนักๆไปก่อน และสังเกตอาการ หากยังรู้สึกชาๆต่อเนื่อง หายใจไม่สะดวก ไอเยอะ ให้ไปพบแพทย์เพื่อตรวจเพิ่มเติม